प्रधानमंत्री आवास योजना-ग्रामीण में कैसे करें आवेदन? यहां पढ़े पूरी डिटेल
प्रधानमंत्री आवास योजना-ग्रामीण योजना उन ग्रामीणों को घर मुहैया कराने में मदद करने के लिए है, जिनके पास अपना पक्का मकान नहीं है।
नई दिल्ली: प्रधानमंत्री आवास योजना-ग्रामीण योजना उन ग्रामीणों को घर मुहैया कराने में मदद करने के लिए है, जिनके पास अपना पक्का मकान नहीं है। ग्रामीणों को आवेदन करने के लिए सरकार द्वारा मोबाइल आधारित आवास ऐप बनाई गई है। संबंधित मोबाइल ऐप को गूगल प्ले स्टोर से डाउनलोड किया जा सकता है। ऐप में मोबाइल नंबर से लॉग इन होगा। इसके लिए एक वन टाइम पासवर्ड आएगा, जिसकी मदद से लॉगिन कर ऐप में आवश्यक जानकारियां भरें। यहां आवेदन करने के बाद केंद्र सरकार लाभार्थियों का चुनाव करती है और फिर लाभार्थियों की फाइनल लिस्ट पीएमएवाई-जी की वेबसाइट पर अपलोड की जाती है। पीएमएवाई-जी योजना से आप छह लाख रुपये का लोन सालाना छह फीसदी तक की ब्याज दर पर ले सकते हैं। लेकिन, अगर आपको घर बनाने के लिए इससे ज्यादा का लोन चाहिए तो फिर आपको 6 लाख से ऊपर की अतिरिक्त राशि पर आम ब्याज दर चुकाना होगा। पीएमएवाई-जी की वेबसाइट पर इसे कैलकुलेट करने के लिए कैलकुलेटर भी उपलब्ध है।अगर आप ऑनलाइन कैलकुलेटर इस्तेमाल करना चाहते हैं तो उसकी सुविधा भी वेबसाइट पर उपलब्ध है। यहां आपको लोन की रकम, लोन की अवधि, ब्याज दर आदि डालने पर सब्सिडी की रकम के बारे में पता चल जायेगा।